Kvívíkar kommuna søkir vegna Dagstovnin Áarlon einum námsfrøðingi til frítíðarskúlan og Ungdómshúsið Helluna. Starvið er 35 tímar um vikuna. Virksemi er sett í ein fólkaræðisligan karm, har ein spennandi gerandisdagur verður skipaður saman við børnunum/teimum ungu, soleiðis at børn og vaksin hava ávirkan, samavgerð, frælsi og ábyrgd í einum umhvørvið, ið er merkt av nærveru og nærlagni. Barnagarðurin Kvívíkar kommuna søkir vegna Dagstovnin Áarlon eftir tveimum námsfrøðingum til barnagarðin. Størvini eru 35 tímar. Barnagarðurin er skipaður í eina verkstaðsskipan, ið merkir at ymsu stovurnar hava ymiskar funktiónir/aktivitetir, sum øll børnini hava atgongd til, soleiðis at børnini fáa fleiri møguleikar at virka í. Í skipanini eru tríggjar stovur við tilsamans 36 børnum, ið vera býtt í ein yngstabólk, ein miðlingabólk og ein elstabók og hesar stovur virka sum ein eind. Skipanin er ein fólkaræðisligur karmur, ið skal tryggja børnunum samavgerð og ávirkan á egnan gerandisdag. Karmurin um okkara verkstaðsskipan skal geva rúm fyri at børn og vaksin kunnu hugsa kreativt; kunnu arbeiða við verkætlanum; kunnu hugsavna okkum um tað, ið upptekur okkum; kunna granska í tí, ið vit halda vera áhugavert og at vit kunna hava ávirkan á innihaldi í okkara gerandisdegi. Kvívíkar kommuna søkir vegna Dagstovnin Áarlon eftir námsfrøðingi til vøggustovuna. Starvið er 30 tímar um vikuna. Í Aarlon eru vøggustovurnar skipaðar sum ein eind við tveimum stovum, ið arbeiða saman partar av degnum. Hendan skipanin gevur fjølbroyttari møguleikar at skipa arbeiði. Til dømis ber til, at skipa seg eftir aldri ella í størri og minni bólkum, soleiðis at ymisku evnini arbeitt verður við, kunnu lagast neyvt til einstaka barnabólkin. Í vøggustovuni verður serliga arbeitt við málmenning, kropsligari menning og sosialari menning, oghetta verður bygt á eitt grundarlag av umsorgan fyri einstaka barninum. Í Áarlon seta vit umsorgan í hásæti. Umsorgan fyri barninum og tess menning; og umsorgan fyri trivanðinum og innihaldinum í gerandisdegnum. Málsetningur okkara er at skapa tryggar, mennandi, spennandi, kreativar og lærandi umstøður fyri børn og vaksin. Vit vænta, at tú: · Ert umsorganarfull/ur og ábyrgdarfull/ur · Ert virkisfús/ur og nærlagdur · Megnar at arbeiða sjálvstøðugt · Ert sinnað/ur at samstarva og finna loysnir í einum fjølbroyttum gerandisdegi · Ert við til at tryggja børnunum ein innihaldsríkan gerandisdag, ið er merktur av virðing og samavgerð Lønar og setanartreytir: Størvini verða sett 13. august ella eftir nærri avtalu. Løn og setanarviðurskifti er sambært sáttmála millum Føroya Pedagogfelag og Kommunala Arbeiðsgevarafelag Føroya. Um námsfrøðingar ikki søkja, kunnu hjálparfólk verða sett í tíðaravmarkað starv. Meira kann fáast at vita um starvi við at ringja til Gunnvá Edvardsdóttir, leiðara á telefon tlf. 292412 Umsóknir við prógvum, viðmælum og CV skulu vera kommununi í hendi seinast 1. juni 2018.